Ungdom som sover for lite har mer fravær
Sammenhengen mellom søvn og skolefravær er påvist gjennom samarbeid mellom forskere fra Regionalt kunnskapssenter for barn og unge (RKBU), Uni Research Helse og Nasjonalt folkehelseinstitutt. Undersøkelsen omfatter mer enn 8.300 ungdommer i Hordaland som har svart på spørsmål om søvn og psykisk helse, svar som deretter er sammenholdt med skolens fraværsoversikt. - Dette viser at det kan være gunstig med økt bevissthet rundt søvnvansker hos ungdom med høyt fravær, sier psykologspesialist og forsker Mari Hysing ved RKBU til NTB.
Kort søvntid og et søvnmønster med store forskjeller mellom helg og hverdag henger sammen med høyt skolefravær hos ungdom, ifølge en ny, norsk forskningsartikkel.